CELEX: 32006R1451
Language: bg
Date: 2006-09-29 00:00:00
Title: Регламент (ЕО) № 1451/2006 на Комисията от 29 септември 2006 година за изменение на приложения I и II към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход по отношение на флуазурона, натриевия нитрит и пефорелинаТекст от значение за ЕИП.

Важна правна забележка

|

32006R1451

Официален вестник n° L 271 , 30/09/2006 стр. 0037 - 0039

		20060929Регламент (ЕО) № 1451/2006 на Комисиятаот 29 септември 2006 годиназа изменение на приложения I и II към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход по отношение на флуазурона, натриевия нитрит и пефорелина(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход [1], и по-специално членове 2 и 3 от него,като взе предвид становищата на Европейската агенция за оценка на лекарствени продукти, формулирани от Комитета за ветеринарните лекарствени средства,като има предвид, че:(1) Всички фармакологично активни вещества, използвани в Общността във ветеринарномедицински продукти, предназначени за животни, отглеждани за производство на храни, следва да се оценяват в съответствие с Регламент (ЕИО) № 2377/90.(2) Веществото флуазурон е включено в приложение III към Регламент (ЕИО) № 2377/90 за едър рогат добитък, по-специално за мускули, мастната тъкан, черен дроб и бъбреци, с изключение на животни, млякото на които е предназначено за човешка консумация. След съобщаването и оценката на някои допълнителни данни бе препоръчано флуазуронът да бъде включен в приложение I към Регламент (ЕИО) № 2377/90 за едър рогат добитък, по-специално за мускули, мастната тъкан, черен дроб и бъбреци, с изключение на животни, млякото на които е предназначено за човешка консумация.(3) След разглеждане на искане за определяне на максимални стойности на остатъчни вещества от натриев нитрит за млекодайни животни се счита за удачно това вещество да бъде включено в приложение II към Регламент (ЕИО) № 2377/90 само за едър рогат добитък за локална употреба.(4) След разглеждане на искане за определяне на максимално допустими граници на остатъчни вещества от пефорелин за свине се счита за удачно това вещество да бъде включено в приложение II към Регламент (ЕИО) № 2377/90 за свине.(5) Регламент (ЕИО) № 2377/90 следва да бъде съответно изменен.(6) Необходимо е да се предвиди достатъчен срок преди влизането в сила на настоящия регламент, за да се позволи на държавите-членки да извършат, в съответствие с разпоредбите на настоящия регламент, всички необходими поправки в разрешенията за пускане на пазара на съответните ветеринарни лекарствени средства, които са били предоставени съгласно Директива 2001/82/ЕО на Европейския парламент и на Съвета от 6 ноември 2001 г. относно Кодекса на Общността за ветеринарномедицинските лекарствени продукти [2], с цел да бъдат взети предвид разпоредбите на настоящия регламент.(7) Мерките, предвидени в настоящия регламент, са в съответствие със становището на Постоянния комитет за ветеринарномедицинските продукти,ПРИЕ НАСТОЯЩИЯ РЕГЛАМЕНТ:Член 1Приложения I и II към Регламент (ЕИО) № 2377/90 се изменят в съответствие с приложението към настоящия регламент.Член 2Настоящият регламент влиза в сила на третия ден след публикуването му в Официален вестник на Европейския съюз.Той се прилага от 29 ноември 2006 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 29 септември 2006 година.За КомисиятаGünter VerheugenЗаместник-председател[1] ОВ L 224, 18.8.1990 г., стр. 1. Регламент, последно изменен с Регламент (ЕО) № 1231/2006 на Комисията (ОВ L 225, 17.8.2006 г., стр. 3).[2] ОВ L 311, 28.11.2001 г., стр. 1. Директива, последно изменена с Директива 2004/28/ЕО (ОВ L 136, 30.4.2004 г., стр. 58).--------------------------------------------------20060929ПРИЛОЖЕНИЕА. Следното вещество се прибавя в приложение I към Регламент (ЕИО) № 2377/90:2. Противопаразитни агенти:2.2. Лекарствени средства, действащи срещу ектопаразитите2.2.4. Производни на ацил уреяФармакологично активно/и вещество/а | Маркерно остатъчно вещество | Животински вид | МДГОВ | Прицелни тъкани |"Флуазурон | Флуазурон | Едър рогат добитък [1] | 200 µg/kg | Мускули |7000 µg/kg | Мазнина |500 µg/kg | Черен дроб |500 µg/kg | Бъбреци |Б. Следните вещества се прибавят в приложение II към Регламент (ЕИО) № 2377/90:1. Неорганични химични продуктиФармакологично активно/и вещество/а | Животински вид |"Натриев нитрит | Едър рогат добитък [2] |2. Органични съединенияФармакологично активно/и вещество/а | Животински вид |"Пефорелин | Свине" |[1] Да не се използва при животни, млякото на които е предназначено за консумация от човека."[2] Само за локално употреба."--------------------------------------------------